cyanic-selkie/wikianc huggingface dataset:
Eisebunnsstreck Grondhaff-Beefort
Geschicht
Un Enn vum 19. Joerhonnert hunn déi meescht Männer vu Beefort an de Minnen a Fabricken an der Minettsgéigend geschafft. Well et vun doheem aus e beschwéierleche Wee zu Fouss vu 4 bis 6 km bis bei déi nächst Gare war, hunn d'Gemengeresponsabel Iwwerleeunge gefouert fir eng Léisung mat enger Zuchverbindung ze fannen, absënns nodeems 1873 d'Sauerstreck Dikrech-Iechternach opgaange war.
Grondhaff - Steebroch
Am Raum Déilje gouf et sengerzäit e puer üppeg Steebréch vun deene sech d'PH-Gesellschaft rentabel Transporter erwaarde konnt. Se louchen awer wäit vun der Sauerstreck ewech, wat den Transport deier a komplizéiert gemaach huet. Ëm 1898 huet d'PH dunn driwwer nogeduecht, eng Schmuelspuerbunn als Verbindung vun der Normalspuer bis an d'Carrièren ze bauen. D'Ëmluede vun der Schmuelspuer op d'Normalspuer sollt um Grondhaff gemaach ginn, wou dann och d'Gare vergréissert misst ginn. Am Dezember 1899 sinn déi éischt Ausmoossunge fir den Ausbau vun der Gare gemaach ginn.
Nodeems d'PH déi éischt Pläng iwwerschafft hat, gouf am September 1901 en Devis fir de Bau vun der Schmuelspuerbunn erstallt. De Verwaltungsrot vun der PH huet doropshin e Budget vu 464.000 Frang fir de Bau vun der Streck an dem Uschloss un d'Normalspuer, awer ouni d'Rullmaterial, accordéiert. Den 20. Mäerz 1902 huet d'PH offiziell bei der Regierung gefrot, fir den Uschloss bauen de däerfen. Eng Konzessioun war net néideg, well den Uschloss vun der Normalspuer iwwer kuerz Strecken un Industriebetriber am Gesetz vun 1873 mat virgesi war.
Den 8. Dezember 1902 goufen d'Aarbechte fir de Bau vun der Schmuelspuerbunn als « utilité publique » deklaréiert. D'Detailer vum Bau goufen an engem Cahier des charges vum 1. Mäerz 1903 festgehalen an zwéin Entrepreneren aus der Géigend (Schweitzer vu Konsdref a Schiltz vum Scheedgen) kruten den Zouschlag fir d'Aarbechten.
Den éischten Deel vun der Streck - tëscht dem Grondhaff an der Carrière vun Déiljen - ass de 4. November 1904 op enger Längt vu 6 km op gaangen. Den néidegen Ausbau vun der Grondhaffer Gare gouf vun den zwou selwechten Entreprisë fir e Präis vu 493.000 Frang realiséiert.
Verlängerung op Beefort
En éischte Projet fir d'Verlängerung vun der Streck fir de Persouneverkéier bis op Beefort gouf schonn den 31. August 1904 vum Beeforter Gemengerot diskutéiert. Et sollt duerno awer nach sechs Joer dauere bis d'Streck opgaangen ass.
Op d'Demande vun der Gemeng Beefort, huet d'PH-Gesellschaft en Avant-projet fir d'Verlängerung bis op Beefort opgestallt. De Devis louch bei 310.000 Frang, vun deenen 114.000 Frang fir neit Rullmaterial knapps 84.000 Frang fir de Bau vun der Beeforter Gare virgesi waren. D'Gesetz fir de Bau vun der Verlängerung gouf schlussendlech de 24. Juli 1909 gestëmmt an de Verwaltungsrot vun der PH huet den 22. Dezember 1909 e Kredit vun 210.000 Frang fir de Bau vun der Streck gestëmmt. Mat de Subside vum Staat (70.000 Frang) an der Gemeng Beefort (20.000 Frang) stoungen deemno 300.000 Frang zur Verfügung.
Uganks Oktober 1910 gouf mat den Aarbechten ugefaangen an e gutt Joer méi spéit, de 5. November 1911 ass den éischte Persounenzuch op der neier Streck gefuer.
Zoumaache vun der Streck
Iwwerdeems déi aner Schmuelspuerbunnen am Land vun 1934 un un de Staat iwwergaange sinn, blouf d'Streck Grondhaff-Beefort am Besëtz vum Prënz, bis se wéinst hirer Onwirtschaftlechkeet den 2. Mee 1948 zougemaach gouf.
Trëppel- a Vëloswee
Den Tracé gëtt haut nach gréisstendeels als Wanderwee profitéiert, sou zum Deel duerch d'Naturschutzgebitt Saueruecht.
Nodeems scho ronn 20 Joer driwwer diskutéiert gouf, ass am Februar 2023 bekannt gemaach ginn, datt d'Gemeng Beefort d'Geneemegung krut fir op der fréierer Eisebunnsstreck e Vëloswee ze amenagéieren. D'Aarbechte kéinten am Hierscht 2023 ufänken.
Technik
Am Géigesaz zu der Uschlosslinn Dikrech-Iechternach war d'Streck tëscht dem Grondhaff a Beefort eng Schmuelspuerbunn mat enger Spuerbreet vun 1 Meter.
Et huet een eng gutt hallef Stonn gebraucht, fir op der kuerzer Streck vum Grondhaff op Beefort ze fueren. D'Streckeféierung war nämlech originell a komplizéiert. Den Zuch huet, fir de Bierg eropzekommen, am Zickzack fuere missen: d'Lokomotiv ass vijenzeg gefuer an huet den Zuch gezunn oder se ass hannerzeg gefuer an huet e gedréckt. Op all Etage war eng Plattform vun e bësse méi wéi enger Zuchlängt mat Weiche fir d'Gleis wiesselen ze kënnen.
D'Streck hat keng eege Gidderween, soudatt d'Normalspuerwaggonen op Rullbéck weidertransportéiert goufen.
Pascal Debra
De Pascal Debra, gebuer den 23. August 1978 an der Stad Lëtzebuerg, ass e lëtzebuergesche Philosoph a Schrëftsteller.
Hien huet Philosophie (speziell wëssenschaftstheoreetesch Usätz) a Literaturwëssenschaften op der Universitéit Tréier studéiert a mat engem Magister Artium ofgeschloss.
Ulrich Wehling
Den Ulrich Wehling gebuer den 8. Juli 1952 zu Halle, war en däitsche Spezialist vun der Nordescher Kombinatioun. Hie war an 70.er Joren de grousse Mann an dëser Disziplin. Hien huet dräimol hannerenneen d'Golmedail gewonnen (den eenzegen Athlet a sämtlechen Disziplinne bis elo an och den eenzegen an der Nordescher Kombinatioun). E war ausserdeem véiermol Weltmeeschter (d'Olympesch Spiller vun 1980 hunn och als Weltmeeschterschaft gezielt).
Hie war an der Internationaler Schifederatioun a bis 2012 am Kommitee vun der Nordescher Kombinatioun als Directeur des courses.
Regierung Werner-Cravatte
D'Regierung Werner-Cravatte ass aus de Chamberwale vum 7. Juni 1964 ervirgaangen. Et war eng Koalitiounsregierung aus CSV an LSAP, déi de 15. Juli 1964 vereedegt gouf an aus 8 Ministeren an 2 Staatssekretäre bestanen huet.
Den 30. Oktober 1968 huet d'Regierung Werner-Cravatte op en Neits demissionéiert, dës Kéier war de Grond d'Pai vun de Staatsbeamten, d'Renten am Privatsecteur a méiglech Steiererhéijungen. Bis zum Untrëtt vun der Regierung Werner-Schaus II, déi aus Neiwalen ervirgung, huet si d'Amtsgeschäfter virugefouert.
Sargas (Stär)
De Sargas ass de Stär Theta Scorpii. De Sargas huet eng visuell Magnitude vu +1,88 mag a gehéiert zu der Spektralklass F0. D'Distanz vum Stär Sargas zu eiser Sonn ass 165 Liichtjoer.
Koordinaten (Equinoxe J2000.0)
The Lord of the Rings: The Two Towers (Film)
The Lord of the Rings: The Two Towers ass den zweete vun dräi epesche Fantasyfilmer vum Filmregisseur Peter Jackson aus dem Joer 2002.
Küb
E Küb ass e Konzentrat vu Salz, verschiddenen Zockerzorten, Goûtverstäerker a gedréchente Gewierzer an Zoppewierz, déi mat Fett gebonne sinn.
De Küb huet seng Originnen an dem Fleeschextrakt, deen de Justus von Liebig 1852 entwéckelt huet.
NGC 1360
Den NGC 1360 ass e planetareschen Niwwel am Stärebild Fornax. Den NGC 1360 huet eng visuell Magnitude vu +9,40 mag an eng Wénkelausdehnung vu 6,0'x 4,5'.
Associatioun vun de Lëtzebuerger Bibliothekären, Archivisten an Dokumentalisten
D'Associatioun vun de Lëtzebuerger Bibliothekären, Archivisten an Dokumentalisten [Sic],gouf de 16. Dezember 1991 ënner dem Numm "Association Luxembourgeoise des Bibliothécaires, Archivistes et Documentalistes" gegrënnt, an d'Statute goufen de 6. August 1996 am Memorial C – N°377 publizéiert. Zu hire Membere gehéiert och d'Nationalarchiv.
Enn Mäerz 2009 gouf an enger aussergewéinlecher Generalversammlung eestëmmeg decidéiert, den Numm op Lëtzebuergesch z'änneren, fir dem Dilemma am Fall vun engem däitschen an/oder franséischen Numm aus dem Wee ze goen. D'Ofkierzung ALBAD konnt op déi Manéier bäibehale ginn.
D'ALBAD, an d'Lëtzebuerger Nationalbibliothéik sinn déi eenzeg lëtzebuergesch Membere vun der IFLA, der International Federation of Library Associations.
President ass de Jean-Marie Reding.
D'ALBAD vergëtt all 5 Joer den ALBAD-Präis.
Portal:Hellenopedia
<div style="border:1.5px solid #eeddbb;border-top:1.5px solid #eeddbb;padding:5px 5px 0 5px;margin-bottom:3ex;">
<div style="background-color:#eeddbb;font-size:1px;height:5px;border:1px solid #AAAAAA;-moz-border-radius-topright:0.5em;-moz-border-radius-topleft:0.5em;"> <div style="background-color:#fbf5df;border:1px solid #eeddbb;border-top:0px solid white;padding:5px 5px 0 5px;margin-bottom:3ex;">
<h2 style="letter-spacing:3px">« Timeo Danae et dona ferentes. »
[ änneren]
Jean-Baptiste Fallize
De Jean-Baptiste (Olav) Fallize, vu lëtzebuergeschen Eltere gebuer den 9. November 1844, net wäit vun Harel, an der Gierwerei zu Bëtleng (fr.: Bettelange ) an der belscher Gemeng Villers-la-Bonne-Eau a gestuerwen den 23. Oktober 1933 an der Stad Lëtzebuerg, war e lëtzebuergesche Geeschtlechen, Editeur, Journalist, Polemist, Politiker an éischte Bëschof vun Norwegen.
Kuerz no senger Gebuert si seng Elteren op Ueschdref geplënnert. Am Joer 1850 hu si sech zu Harel niddergelooss, an do e Gierwereibetrib gefouert. Seng Jugendzäit huet de Fallize deementspriechend zu Harel verbruecht.
De J.B. Fallize war de Matgrënner vun der Sankt-Paulus-Dréckerei an Editeur vun e puer Zeitungen an Zäitschrëften, an deenen hien och matgeschafft huet.
1875, wéi de Fallize Paschtouer zu Pënsch war, hat hien d'Redaktioun vum kathoulesche Familljeblietchen Luxemburger Sonntags-Blättchen für Stadt und Land iwwerholl, an huet et Luxemburger Sonntagsblatt für Erbauung, Unterhaltung und Belehrung ëmbenannt. D'Blat gouf staark politiséiert an et huet sou gutt géint de "Sitteverfall" geschriwwe wéi géint d'Fräimaurer, d'Judden an déi Liberal. Sou gouf de Fallize ee vun den äerdegste "Kulturkämpfer" vu senger Zäit.
Hie war vun 1881 bis 1887 Deputéierten an der Chamber.
Wéi de Fallize 1887 an Norwegen gaangen ass, fir do méi spéit Bëschof ze ginn, war et mat senge politeschen Aktivitéiten zu Lëtzebuerg eriwwer.
Déi lescht 12 Joer huet de Fallize am Zithaklouschter verbruecht, wou hien den 23. Oktober 1933 am Alter vun 89 Joer gestuerwen ass. Hien ass um Nikloskierfecht um Lampertsbierg begruewen.
Fir un hien z'erënneren hunn déi Hareler zu Bëtleng op der Plaz, wou d'Gierwerei laanscht Bëtler Baach stoung, e Monument mat zwou Erënnerungsplacken opgeriicht ; zu Harel gouf och eng Strooss no him genannt: d'''rue Mgr. Fallize''.
Zu Ettelbréck war eng Gässelchen no him benannt. Déi gouf awer no längerer Diskussioun 2017, wéinst dem Falize sengen antisemitteschen Usiichten, op An der Baach ëmgedeeft.
Hie war de Brudder vum Michel Fallize.
Arizona
Den Arizona ass e Bundesstaat vun den USA am Südweste vun den USA.
Geschicht
Den Arizona ass de 14. Februar 1912 en Deel vun den USA ginn.
Damvillers
Damvillers ass eng franséisch Gemeng an der Meuse an der Regioun Grand Est.
Damvillers läit am Dall vun der Thinte op enger Héicht vun 197 bis 353 Meter. D'Uertschaft ass un d'Stroossennetz ugeschloss iwwer e puer Departementsstroossen, vun deenen déi wichtegst d'D905 ass.
Beschreiwung vum Wopen
Parti: au premier, burelé d'argent et d'azur de dix pièces, au lion de gueules à double queue, armé lampassé et couronné d'or, brochant sur le tout; au deuxième, d'azur semé de fleurs de lys d'or, au bâton de gueules péri en bande.
680
Um Spaweck
680'erne
Uruguay
Uruguay, mat offiziellem Numm República Oriental del Uruguay (spuenesch fir Republik ëstlech vum (Floss) Uruguay, ass e Staat am Südoste vu Südamerika.
D'Land grenzt am Norden u Brasilien, am Osten un den Atlanteschen Ozean, am Süden un de Rio de la Plata an am Westen, duerch de Río Uruguay getrennt, un Argentinien.
D'Haaptstad ass Montevideo.
681
Um Spaweck
680'erne
Matthias Ettrich
De Matthias Ettrich, gebuer de 14. Juni 1972 zu Bietigheim an Däitschland, ass en däitschen Informatiker a Grënner vum KDE-Projet.
Zanter 1995 ass de Matthias Ettrich Autor vum LyX-Projet, e graphesche Frontend fir TeX, deen hien als Student an enger Universitéitsaarbecht an d'Liewe geruff huet. Well LyX haaptsächlech fir Linux geduecht war, war hien op der Sich fir de Linux Desktop ze vereinfachen. 1996 huet hien du schliisslech KDE, eng fräi graphesch Benotzeruewerfläch fir Unix am Usenet an Ugrëff geholl, déi um Qt GUI Toolkit baséiert. Hien huet um Wihelm-Schickard Institut fir Informatik op der Eberhard-Karls Universitéit zu Tübingen studéiert a schafft momentan bei Trolltech un der Weiderentwécklung vu Qt, der Toolkitbasis vu KDE.
Arrondissementer am Departement Calvados
D'Departement Calvados besteet aus véier Arrondissementer mat follgenden Haaptuertschaften: Caen, Bayeux, Lisieux, a Vire.
Déi véier Arrondissementer sinn:
Ozark-Museksinstrumenter
Ozark ass en englesche Museksinstrumentefabrikant zu Relgate am Surrey.
Ozark fabrizéiert ausser Gittaren och Banjoen, Mandolinnen, Bouzoukien, Mandolaen, Autoharpen an Dulcimeren.
Bekannt gouf hire Gittarmodell "1560S" wéinst dem Jimi Hendrix.
Canton de Picquigny
De Canton de Picquigny ass eng fréier franséisch administrativ Andeelung am Arrondissement Amiens, am Departement Somme an der Regioun Hauts-de-France.
James Bausch
Den James Aloysius Bernard Bausch, genannt Jim Bausch, gebuer den 29. Mäerz 1906 zu Marion Junction, South Dakota, USA, a gestuerwen den 9. Juli 1974 zu Hot Springs, Arkansas, war en amerikanesche Liichtathleet, vu lëtzebuergescher Ofstamung.
Den James Bausch war de Jong vum Peter Bausch, deen de 26. Oktober 1868 zu Ierpeldeng gebuer gouf, a vun der Katherine Marso.
Sportlech Leeschtungen
1932 huet hien den James E. Sullivan Award kritt, fir de beschten Amateur-Sportler vum Joer. Seng Sportlercarrière huet hie spéider als professionellen American Football-Spiller virugefouert.
Heegeck
Den Heegeck ass e Gestell, dat enger Leeder gläicht, a benotzt gouf fir um Leederwon d'Hee méi héich kënnen ze tässelen.
Den Heegeck gouf op déi viischt Säit vum Heewon vertikal dropgesat fir dat lassent Hee, dat mat der Heegafel eropgeluede gouf, besser ze stäipen. Uewendrop gouf d'Hee mam Wissbam gehalen.
Parverband Wormer
De Parverband Wormer war bis 2013 e Parverband an der Pastoralregioun Osten an huet aus follgende 5 Pare mat hire respektive Filialkierche bestanen. E gouf an den neie Parverband Maacher, Mäertert, Widdebierg, Wormer integréiert.
Dës 5 Paren an hir Filialkierche leien um Gebitt vun de Gemenge Fluessweiler a Wuermer.
Parverband Widdebierg
De Parverband Widdebierg war bis 2013 e Parverband an der Pastoralregioun Osten an huet aus follgende 5 Pare mat enger Filialkierch bestanen. E gouf an den neie Parverband Maacher, Mäertert, Widdebierg, Wormer integréiert.
Dës 5 Pare leien um Gebitt vun de Gemenge Betzder a Fluessweiler an d'Filialkierch vun Haastert läit an der Gemeng Biwer.
De Parverband Widdebierg gouf 1999 mat de Pare Rued-Sir, Menster, Betzder, Ouljen a Fluessweiler gegrënnt. 2005 war d'Par Nidderdonwen derbäikomm, déi awer spéider an de Parverband Wormer iwwerholl gouf. Den Numm „Parverband Widdebierg“ ass gewielt gi well en eng gewëssen Neutralitéit ausdréckt an un déi éischt reliéis Kultplaz vun der Géigend erënnert.
Alex Federspil
Den Alexandre Jacques Federspil, genannt Federspils Lex, gebuer den 18. Juli 1904 zu Peppeng, an do gestuerwen de 14. August 1967 war e lëtzebuergesche Kazettler a Buergermeeschter vun der Gemeng Réiser.
Den Alex Federspil war de Jong vum Lukas Federspil, dem Duerfschmatt vu Peppeng, an der Anna Schott. En ass am Haus A Schmatten op d'Welt komm an en huet a sengem Elterenhaus d'Schmëdd weidergefouert.
Schonn a senger Jugend war hie bei de Peppenger Pompjeeën. 1953 gouf hie Kommandant vun deem Corps.
Och am Gemengerot war hie vun 1951 bis zu sengem Doud engagéiert. Buergermeeschter war e vun 1964 bis 1967.
Sergei Wladimirowitsch Michalkow
De Sergei Wladimirowitsch Michalkow (ru: Сергей Владимирович Михалков, wëss. Transliteratioun Sergej Vladimirovič Michalkov) gebuer den 12. Mäerz (de 27. Februar nom Julianesche Kalenner) 1913 zu Moskau a gestuerwen de 27. August 2009 och do, war e russesche Schrëftsteller.
Hie war den Auteur vu Kannerbicher, Gedichter an aneren Texter. Bekannt ass e virun alem dofir, datt en den Text fir déi sowjetesch Nationalhymn geschriwwen hat. Hie war e grousse Bewonnerer vum Stalin.
An den 1990er Joren huet hien den Text nei geschriwwe fir en onofhängegt Russland, awer ëmmer op där nämmlechter Melodie.
Arrondissementer am Departement Bouches-du-Rhône
D'Departement Bouches-du-Rhône besteet aus 4 Arrondissementer mat follgenden Haaptuertschaften: Marseille, Aix-en-Provence, Arles an Istres.
Déi véier Arrondissementer sinn:
Gruber-Präis fir Kosmologie
De Gruber-Präis fir Kosmologie gëtt zanter dem Joer 2000 vun der Peter and Patricia Gruber Foundation ausginn an zanter 2001 vun der Internationaler Astronomischer Unioun ënnerstëtzt.
De Kosmologiepräis gëtt engem féierende Kosmolog, Astronom, Astrophysiker oder Wëssenschaftsphilosoph fir grondleeënd theoreetesch, analytesch oder konzeptionell Entdeckunge verginn, déi zu engem wesentleche Fortschrëtt an deem Gebitt féieren. De Präis ass mat enger Goldmedail an engem Präisgeld vu 500.000 US$ (2006) verbonnen.
Robert Altman
De Robert Altman, gebuer den 20. Februar 1925 zu Kansas City, Missouri (USA) a gestuerwen den 20. November 2006 zu Los Angeles, war en US-amerikanesche Filmregisseur, Dréibuchauteur a Filmproduzent.
682
Um Spaweck
680'erne
Alhena
Den Alhena ass de Stär γ Geminorum (Gamma Geminorum), den drëtthellste Stär am Stärebild Gemini. Den Alhena huet eng visuell Magnitude vu +1,9 mag. an ass e wäisse Stär vun der Spektralklass A0. Hien huet eng absolut Hellegkeet vu -0,7 mag a läit op enger Distanz vun 105 Liichtjoer. Den Alhena ass e Wäissen Zwergstär. Hien huet déi 160 fach Liichtkraaft vun eiser Sonn an eng Uewerflächentemperatur vun ongeféier 9.200 Kelvin. Säin Duerchmiesser huet awer nëmmen dat 4,9-facht vun eiser Äerd. Den arabeschen Numm bedeit "d'Zeechen" (um Hals vum Kaméil). En aneren Numm ass: Almeisan (arab. "d'Liichten").
Koordinaten (Equinoxe J2000.0)
Alphabetesch Lëscht vun Asteroiden
Dës Säit féiert iech weider op Ënnerandeelungen (aner Säiten) déi opgestallt goufe wéinst der héijer Zuel vun den Asteroiden.
Fir op déi Säiten ze komme braucht der nëmmen op de Link ze klicken.
Bësch zu Lëtzebuerg
De Bësch zu Lëtzebuerg bedeckt eng Fläch vun 91.400 Hektar, dat si 35,5 % vun der Fläch vum Land. 41,8 % vun de Bëscher leien am Éislek, 11,5 % op der Musel, 36 % am Minett an 32 % am Rescht vum Guttland. De Lëtzebuerger Bësch besteet zu 67,3 % aus Lafbeem, 31,7 % sinn Nolebeem. Déi dräi heefegst Bamaarte si Bichen (30,1 %), Eechenaarten (26,9 %) a Fiichten (21,2 %). Bal 48.400 Hektar Bësch, deemno knapps iwwer d'Hallschecht, leien an engem Natura 2000 Schutzgebitt; 6.100 an engem national geschützten Naturschutzgebitt.
Dräi typesch Regiounen
Jee no Géigend hunn d'Bëscher typesch Charakteristiken, an et kann ee se an dräi grouss Regiounen opdeelen:
Héich Ardenne mat Bichebëscher
An där Géigend sinn d'Bichen, vermëscht mat wéineg Eechen, vun Natur aus ze fannen, de Biergahorn ass rar, an d'Hobich gëtt et praktesch guer net. E groussen Deel vun der Bëschfläch besteet aus Fiichten, déi kënschtlech abruecht goufen.
Niddreg Ardenne mat gemëschte Bëscher
An deem Deel vum Éislek sinn d'Bëscher am geleefegste laanscht déi géi Häng vu Floss- a Baachdäller. Am natierleche Bësch sinn do d'Bichen ze fannen. D'Gierwereien am Éislek hunn et mat sech bruecht, datt grouss Fläche mat Louhecken ugeluecht goufen, a méi spéit hu Fiichten- an Dänneplantatiounen den natierleche Bësch verdréckt. 41,6 % vum Éislek si mat Bëscher bedeckt.
Mergelhiwwele mat Mëschbëscher
Déi Bëscher sti meeschtens op Formatiounen aus dem Äerdmëttelalter, et sinn dat haaptsächlech Trias- a Liasformatiounen. Et fënnt ee steif leemeg Biedem, a plazeweis Suebelbiedem oder och alt Kallekbiedem. Eng ronn 20 % vun der Fläch vun där Géigend si mat Bëscher bewuess. Ofhängeg vum Ënnergrond fënnt een op méi schwéiere Biedem Summereeche gemëscht mat Bichen an Hobichen, an op méi liichten, Biche gemëscht mat Wantereechen an Hobichen. Plazeweis fënnt een och Espen an Eschen. Am Ënnergehëlz fënnt een all Zorte vu Planze wéi se iwwerall an de Bëscher virkommen, derbäikommen nach e puer Planzenaarten aus de waarme Bëscher.
Plateau vum Sandsteen
Am Guttland, virun allem um Lëtzebuerger Sandsteen op Héichten tëscht 300 a 400 Meter, sinn d'Bichebëscher doheem. Et gëtt dovun do dräi Haaptzorten déi duerch den Ënnerwuess um Buedem bestëmmt ginn: de Meekräitchen-Bichebësch, den Huesebrout-Bichebësch an deen, op deem de Buedem mat Schwingel bewuess ass. An der Mëschung mat Eeche fënnt een an engem schwaache Prozentsaz d'Wantereech. Sporadesch fënnt een och de Biergahorn an a fiichte Grënn d'Esch. 31,2 % vun där Géigend si mat Bësch bewuess. Et fënnt een awer och kënschtlech Bestänn mat Wäisdännen, Douglasien a Fiichten.
Bëscher an der Minettsgéigend
Am Minett op den Héichte vum Bajocien war d'Landschaft duerch den Ofbau vun der Minett am Tagebau bis an d'1980er Joren eran zum Deel béis op d'Kopp gehäit ginn. Zanterhier hëlt d'Natur sech déi Plazen erëm; eng Partie vun de Bëscher sinn deemno nach jonk, zum Deel am Pionéierzoustand, an hunn en héijen Aarteräichtum. De Bësch mécht haut 56 % vun der Fläch vum Minett aus. Als al Bestänn fënnt een op de Koppen de Kallekbichebësch an och emol Hobichebestänn mat Eechen.
Museldall a seng thermophil Bëscher
An der Muselgéigend, besonnesch am Hannerland vum Museldall an op de Plateaue ronderëm, déi haaptsächlech um Keuper an um Muschelkallek mat héije pH-Wäerter baséieren, fënnt een déi sougenannt thermophil Bëscher mat Eechen-Hobichebëscher, an deenen een d'Wanter- an d'Summereech fënnt. Plazeweis fënnt een och Bichebëscher, an als Mëschhëlzer gëtt et d'Elsbier an de Spierebam. Nëmmen 3,5 % vun dëser Géigend si Bëscher.
Bamaarten
67,3 % vun de Beem an de lëtzebuergesche Bëscher si Lafbeem, wourënner Bichen (30,1%) an Eechen (26,9 %) déi geleefegst sinn. Vun den Nolebeem ass d'Fiicht mat 21,2 % déi heefegst Aart. Nieft deenen dräi Aarte sinn eng grouss Zuel un anere Bamzorten an de lëtzebuergesche Bëscher ze fannen, notamment den Alenter, d'Hobich, d'Vullekiischt, d'Lann oder de Spierebam.
Geschicht an Entwécklung vum Bësch zu Lëtzebuerg
Virun der Mëttelser Steenzäit (4000 v. Chr.) hat de Mënsch praktesch keen Afloss op de Bësch. Eréischt an der Neisteenzäit gouf ugefaangen, op Plaze Bëscher ewechzehaen, fir déi ze besidelen. Dat huet an der Koffer-, Bronzen- an Eisenzäit no an no zougeholl. D'Holz gouf vun do un als Baumaterial an als Brennholz verschafft. D'Kelten hunn hir Befestegungen aus Bamstämm gebaut (wéi zu Rolleng oder um Tëtelbierg bei archeologeschen Ausgruewunge konnt nogewise ginn).
Am 1. Joerhonnert v. Chr. huet de Bësch vu Lëtzebuerg zu engem zusummenhängende grousse Massiv gehéiert, dat sech vu Reims bis op Köln gezunn huet. Eng ronn 150 Joer duerno ware scho grouss Deeler tëscht de Vogesen an den Ardennen net méi matenee verbonnen. D'Landwirtschaft, déi ëmmer méi Afloss krut, huet hir Flächen op d'Käschte vum Bësch vergréissert. Déi Zäit war et haaptsächlech en Héichbësch aus Eechen, Bichen, Bierken, Ulmen, Alenteren an Espen.
Vun der Vëlkerwanderung un a bis an d'17. Joerhonnert huet de Bësch och bei der Véizuucht eng wichteg Roll gespillt: Joerhonnertelaang goufen d'Schwäin vu Schwéngshierten an de Bësch gedriwwen, fir sech do mat Eechelen a Buchecker ze mäschten. Och Ranner hunn am Bësch, dee manner dicht bewuess war, a wou Gréngs um Buedem gewuess ass, Friesse fonnt. An där Period ass d'Fläch vu Bësch stänneg zeréckgaangen. Den niddregen Exploitatiounswäert, an nei Kulturen am Beräich vun der Landwirtschaft, sou wéi d'Eisenindustrie hu grouss Defrichementer mat sech bruecht. Duerch eng schlecht Reglementatioun, d'Netanhale vun de Bëschordonnanzen an e praktesch inexistenten Amenagement, war de Bësch zu Lëtzebuerg an e ganz schlechten Zoustand komm. Dat geet aus engem Rapport un d'Chambre des comptes vu 1740 ervir: "... il n'y a pas dans toute la forêt du Grunewald, un seul arbre de bâtiment, ce qui est bien triste et bien extraordinaire pour une forêt de cette grandeur, située aux portes de la ville."
An der Mëtt vum 19. Joerhonnert war d'Fläch vum Bësch zu Lëtzebuerg mat 29 % vun der ganzer Fläch vum Land am klengsten. 1840 gouf d'Aministration des eaux et forêts gegrënnt (déi 2009 an "Administration de la nature et des forêts" ëmbenannt gouf), an där hir Aufgab et war, déi ëffentlech Bëscher ze verwalten an z'exploitéieren.
Trotz villen Neiuplanzungen an Opforstungen am Staatsbësch huet et bis 1865 gedauert, wéi de Kock d'Holzkuele lues a lues ersat huet, datt déi iwwerméisseg Exploitatioun vun de Bëscher opgehalen huet.
D'Industrialséierung huet awer och mat sech bruecht, datt Fiichteplantagen ugeluecht goufen, fir Dunnen an de Minièren ze hunn, a ganz Bëscher goufen ewechgerappt fir Schmelzen ze bauen (sou de Clair-Chênes-Bësch zu Esch-Uelzecht, deen der Adolf-Emil-Schmelz huet misse Plaz maachen) oder fir iwwer Dag Minett ofzebauen.
Zanter den 1990er Joren hunn nieft de wirtschaftlechen Aspekter (Holzgewënnung) nach aner Critèren u Wichtegkeet gewonnen, wéi dee vum Tourismus- an Erhuelungswäert vun de Bëscher, mä och d'Nohaltegkeet. D'Aufgab vun der Natur- a Bëscherverwaltung ass et dann och eng koherent Approche zu dësen zum Deel widderspréchlechen Uspréch un de Bësch z'assuréieren an duerchzesetzen.
Proprietären
54 % vun de Bëscher zu Lëtzebuerg, sinn a Privatbesëtz, dee sech op eng 13.800 Besëtzer verdeelt. Ronn 80 % dovu leien am Éislek, an et si meeschtens Parzelle vu manner wéi 2 Hektar.
Déi aner ronn 46 % am ëffentleche Besëtz ginn, als sougenannt forêts soumises, vun der Natur- a Bëschverwaltung verwalt. Am Total eng 40.000 ha déi dem Staat (10,7 %), de Gemengen (32,8 %), ëffentlechen Etablissementer (1,3 %) oder dem Kierchefong gehéieren, ,.
De gréisste Staatsbësch ass de Gréngewald mat iwwer 1.200 ha, déi gréisst Gemengebëscher sinn déi vu Miersch mat ronn 1.150 ha, Lëtzebuerg mat 754 ha a Betzder mat 748 ha.
Geschicht
An der Zäit vun de Franke war de Bësch entweeder e Privatdomaine, oder eng Kollektivproprietéit. E gouf net sou behandelt wéi d'Akerland, dat ënner der Kollektivitéit duerch Lous opgedeelt gouf. Vum 6. Joerhonnert u kruten d'Kierchen ëmmer méi Besëtz, dorënner och Bëscher, déi se entweeder selwer kaaft hunn, oder vun de Kinneken a Prënze geschenkt kruten. Mat de Fräibréiwer géint d'13. Joerhonnert ass eng nei Kategorie vu Besëtzer entstanen, d'Bierger. Well vill Adleger Sue gebraucht hunn, hu se hir Bëscher u räich fräi Bierger verkaaft.
Ënner der franséischer Revolutioun huet d'Kierch praktesch all hir Bëscher verluer, a se goufen e gemeinsaamt Gutt dat a Kantonnementer opgedeelt war. Doriwwer eraus kruten d'Leit déi en Notzrecht haten eng Partie vum Bësch als Privatbesëtz, a si hunn doduerch hiert Notzrecht op de gemeinsamen Deel verluer.
Ënner dem franséische Regime haten d'Staatsbëscher eng Fläch vun 9780 ha. Bis 1814 war déi Fläch op 5.245 ha zeréckgaangen. Ënner der Hollännescher Herrschaft gouf praktesch alles verkaaft wat engem Bam geglach huet, fir den Hollänner hir Krichsschold ze bezuelen. Um Enn vum 19. Joerhonnert hat Lëtzebuerg kee Meter Karree Staatsbësch méi.
1902 gouf ugefaangen erëm e Staatsbësch zesummenzestellen, an dat mam Kaf vu Paschenterbësch mat 63 ha. Ëm 1975 hat de Staatsbësch eng ronn 5.000 ha. Duerno koumen eng Partie Hektaren dobäi wéi d'Schmelze géint 1978 ugefaangen hunn hir verloosse Minièren, déi se iwwer Dag haten, un de Staat ofzestoussen. Do derbäi koumen awer och nach Bëscher déi an engem Héichbëschzoustand waren, well se iwwer den ënnerierdesche Konzessioune stoungen, wéi z. B. de Laangebierg, de Gaalgebierg an den Herenterbierg tëscht Diddeleng an Téiteng, déi op ee Siess den Domaine ëm méi wéi 300 ha vergréissert hunn. Eng aner Partie an der Walfer Géigend koum aus dem Besëtz vum Groussherzog, wéi do de Bau vun der Nordstrooss ugefaange gouf, an doduerch den Domaine vum Haff an där Géigend sou opgespléckt gouf, dat en net méi intressant fir den Haff war.
Ekologie an Naturschutz
Wéinst hirer héijer Biodiversitéit spillen Naturbëscher, d. h. Bëscher, déi net bewirtschaft ginn, eng wichteg ekologesch Roll. Bis 2010 solle ronn 5 % vun de Gemengen- a Staatsbëscher zu Lëtzebuerg als Naturbësch klasséiert sinn.
Toponymie vun de lëtzebuergesche Bëscher
De Joseph Hess gëtt déi heiten Erklärunge fir déi geleefegst Nimm vu Bëscher zu Lëtzebuerg :
Auguste Charlois
Wärend senger Aarbechtszäit huet hien am Observatoire vun Nice 99 Asteroiden entdeckt. Säin éischten Asteroid huet hien 1887 fonnt. Et war den (267) Tirza Hien huet och den Asteroid (433) Eros fotograféiert, an der Nuecht vu senger Entdeckung duerch de Gustav Witt. De Witt konnt zwar als éischte seng Entdeckung bekanntmaachen, so datt se him zougesprach gouf.
De Charlois huet seng Sich no den Asteroiden nach wärend der Ära vun de visuellen Observatiounen um Teleskop ugefaangen. Den däitschen Astronom Max Wolf hat em 1891 d'fotografescht Verfahre fir den Asaz an der Astronomie verbessert an och fir d'Entdeckung vun Asteroiden agesat. Asteroiden hunn - am Verglach zu den Stären - eng grouss Eegebeweegung an erschéngen op laang beliichten Himmelsfotoen als Stréchspuer.
De Charlois huet dat fotografescht Verfahren iwwerholl, an huet an de follgende Joren zesumme mam Wolf méi Asteroiden entdeckt, wéi dat duerch visuell Observatioune méiglech gewiescht wier.
De Charlois gouf am Alter vu 45 Joer vu sengem éischte Schwoer (de Brudder vu senger éischter Fra), deen net konnt iwwerwannen, datt de Charlois sech nees bestuet huet, ermuert. Säi Mäerder ass zu liewenslängelecher Zwangsaarbecht an Neikaledonien verurteelt ginn.
Dem Charlois zu Éiere krut den Asteroid 1510 den Numm Charlois.
99 Asteroiden
Den Auguste Charlois huet 99 Asteroiden entdeckt.
Konqueror
Konqueror ass den Dateimanager, Webbrowser an Dateibetruechter vun der fräier graphescher Benotzeruewerfläch KDE.
Den Numm Konqueror berout op engem Wuertspill vun de virege Generatioune vu Webbrowseren. Fir d'éischt gouf et den Navigator vun Netscape, duerno den Erfuerscher alias Explorer vu Microsoft an elo den Eruewerer - Konqueror. De K kënnt vun der KDE-Konventioun, datt an der Reegel all KDE-Programme mat engem K ufänken.
Habsburg
D'Haus Habsburg oder d'Habsburger sinn e grousst europäescht Adelsgeschlecht, den Numm kënnt vun der Buerg Habsburg am Aargau (Schwäiz).
D'Membere vun dëser Dynastie hunn iwwer Joerhonnerte laang iwwer Éisträich, Béimen an Ungarn geherrscht. Vu 1438 bis 1740 koumen all d'Keeser vum Hellege Réimesche Räich aus dem Haus Habsburg. Am 16. a 17. Joerhonnert huet d'Adelsgeschlecht och iwwer d'Kinnekräicher vu Spuenien a Portugal mat hire Besëtzer an Amerika, Afrika an Asien regéiert.
Nom Doud vum leschte männlechen Habsburger, dem Keeser Karl VI., huet seng Duechter Maria Theresia zesumme mat hirem Mann François III. vu Loutrengen d'Nofolleg iwwerholl, dëst war den Ufank vun der Dynastie vun Habsburg-Loutrengen. Weider Keeser koume vu 1745 bis zum Ënnergang vum Hellege Réimesche Räich 1806 nees aus dësem Haus; de leschte réimesch-däitsche Keeser, de Franz II., huet 1804 d'ierflecht Keesertum Éisträich gegrënnt, wat bis 1918 Bestand hat. Niewelinne vun der Dynastie Habsburg-Loutrengen hunn an der Toskana, Modena a Parma souwéi kuerzzäiteg a Mexiko regéiert. Ëmgangssproochlech steet den Numm "Habsburg" och nach haut fir d'Dynastie Habsburg-Loutrengen.
Fréi Habsburger (bis 1273)
Déi fréi Generatioune vun den Habsburger loosse sech engersäits nëmmen op Grond vu genealogeschen Opzeechnunge rekonstruéieren, déi 1160 erstallt goufen, an anerersäits op Grond vun engem gefälschten Testament vun engem Werner I. (1030-1096). Gefälscht ass d'Testament doduerch, datt d'Testament op 1027 datéiert ass, warscheinlech awer eréischt ëm 1085 geschriwwe ginn ass. Habsburgesch Stammbamfuerscher hu schonn ëm 1500 komplett Stammbeem vun hirem Geschlecht ausgeschafft. Dës fréi Genealogie féieren ë. a. réimesch Adeleger, de Priamos vun Troja (Jong vum Jupiter) an de Kinnek Artus als direkt Virfahren un. Historesch fundéiert Resultater iwwer d'Stammbamverhältnisser gëtt et keng. Eenzeg an eleng d'Nimm loosse sech beleeën.
De Guntram de Räichen († 973) soll nom Stammbam vun der Acta Murensia aus dem Joer 1160 de Stammpapp sinn. Eng aner Quell ernimmt e Guntram, dee Grof um Uewerrhäin gewiescht soll sinn. Wann et déi selwecht Persoun ass, da kéinten d'Habsburger aus dem elsässeschen Herzogsgeschlecht vun den Etichonen mat Besëtzer am Elsass an am Breisgau kommen.
Vum Guntram dem Räichen ass dokumentéiert, datt hien e Jong mam Numm Lanzelin oder Kanzelin hat, dee Grof vun Altenburg (am haitege Kanton Aargau) war. Hie gëtt mat engem Landolt, Grof am Thurgau, a Verbindung gesat. A leschter Zäit gëtt awer ëmmer méi gezweiwelt, op dëst déi selwecht Persoun ass.
Ëm 1027 huet en Enkel vum Guntram, de Radbot (985-1045) d'Benediktinerklouschter Muri gegrënnt, a säi Brudder Rudolf d'Klouschter Ottmarsheim am Uewerelsass. Als Herrschaftsmëttelpunkt gouf ëm 1020 vum Radbot d'Buerg Habsburg baue gelooss, déi haut an der Schwäizer Gemeng Habsburg am Aargau steet. D'Habsburger hunn nach weider Buerge baue gelooss. Den Otto vun Habsburg († 1111) war den éischten aus der Famill, dee sech vun Habsburg genannt huet. Am 11. an 12. Joerhonnert hunn d'Habsburger hiren Territoire weider ausgebaut, Vogteien a Grofschaftsrechter kaaft. Si goufen zu Landgrofen am Uewerelsass, a Vogte vum Stroossbuerger Héichstëft. Si hunn och Usproch op d'Ierfschaft vun de Kyburger erhuewen, soudatt si Lännereien am Zürigau, an der Schwyz, Unterwalden, am Aargau an am Uri eruewere konnten.
Zu enger éischter Deelung vum Haus koum et am fréien 13. Joerhonnert. Den Albrecht IV. war de Grënner vun der eelerer Linn an de Rudolf III. vun der Linn Habsburg-Laufenburg. Duerch d'Konkurrenz ass eng raimlech Trennung entstanen. Obschonn de Rudolf III. net zu enger Nieweroll verdaamt gi war, ass et him net gelongen, en eegent Herrschaftszentrum an der Zentralschwäiz opzebauen. Spéider Versich goufen heefeg vun der eelerer Linn duerchkräizt.
De Jong vum Albrechts IV., de Rudolf IV. dogéint, konnt säi Räich systematesch ausbauen. Hie konnt seng Herrschaft op de Schwarzwald ausdehnen. Duerch d'Kyburger Ierfschaft konnt hien ausserdeem d'Ost- an d'Nordostschwäiz fir sech beusprochen. Hie gouf zu engem mächtegen Här a Südschwaben. Seng Wiel zum réimesch-däitsche Kinnek 1273 als Rudolf I. war d'Kréinung vu sengem Erfolleg.
D'Habsburger un der Spëtzt vum Hellege Réimesche Räich
No der Wiel vum Rudolf I. zum réimesch-däitsche Kinnek hu sech d'Habsburger mat dem Kaf vun den Herzogtümer Éisträich a Steiermark zu enger wichteger Hausmuecht entwéckelt. Mat weidere Gebidder am Osten an dem Verloscht vum alhabsburgesche Besëtz an der Schwäiz am 14. a 15. Joerhonnert huet sech d'Muechtzentrum entgülteg an d'Ostalpegebitt verlagert. D'Habsburg selwer ass 1415 un d'Eidgenosse gaangen. D'Bezéiunge vun den Habsburger zu hirem fréiere Käerland sinn awer enk bliwwen. Dëst huet sech ënner anerem um Klouschter Muri an un der Abtei Königsfelden gewisen.
Well d'Habsburger an der Gëllener Bulle net am Krees vun de Kurfürste berécksichteg goufen, huet den Herzog Rudolf IV. 1358/59 eng Fälschung an Optrag ginn, de Privilegium Maius, an deem hien den Äerzherzogstitel, dee spéider fir d'Habsburger charakteristesch gouf, fir sech beusprocht huet.
No der Wal vum Albrecht II. 1438 hunn d'Habsburger - mat der Ausnam vum Keeser Karl VII. (1742–1745) - all Keeser vum Hellege Réimesche Räich bis zum Enn 1806 gestallt.
1740 sinn och d'éisträichesch Habsburger am Mannesstamm ausgestuerwen. Nodeem d'Ierfduechter Maria Theresia, der hir Herrscherrechter de Karel VI. mat der Pragmatescher Sanktioun geséchert hat, sech mam François III. vu Loutrengen bestuet hat, huet sech d'Dynastie Habsburg-Loutrengen genannt. Si huet vu 1765 bis 1806 d'Keeser vum Hellege Réimesche Räich gestallt.
1806 huet de Franz II. am Kader vun de Napoleonesche Kricher ofgedankt, an d'Hellegt Réimescht Räich ass op en Enn gaangen.
Keesertum Éisträich
Am Joer 1804 hat de Keeser Franz II. dat ierflecht Keesertum Éisträich proklaméiert, fir eng Ranggläichheet mam Napoléon oprecht z'erhalen, deen am selwechte Joer zum Keeser vun de Fransouse proklaméiert gi war. D'Keesertum Éisträich huet all habsburgesch Ierflänner ëmfaasst. 1867 gouf d'Räich zu der Éisträichesch-Ungarescher Monarchie ëmgewandelt; dës ass um Enn vum Éischte Weltkrich 1918 zerfall.
D'Habsburger no 1918
Den 11. November 1918 huet de leschte Keeser Karl I. op all Undeel un de Staatsgeschäfter an Éisträich verzicht, den 13. November och an Ungarn.
Opgrond vum Habsburgergesetz vum 3. Abrëll 1919 goufen all Habsburger, déi net op hir Zougehéieregkeet zum Haus Habsburg-Loutrengen (also zu der Dynastie mat hiren Herrschaftsuspréch) verzichte wollten, a sech als "getreue Staatsbürger der Republik" bekenne wollten, aus dem Land ausgewisen. Ausserdeem goufen d'habsburgesch Familljefonge geplëmmt (net awer perséinlecht Privatverméigen). D'Membere vum Haus hu sech zum Deel fir dat republikanescht Éisträich entscheet, sinn zum Deel awer och an den Exil gaangen.
No zwéi Restauratiounsversich vum Kinnek Karl an Ungarn huet d'ungarescht Parlament de 6. November 1921 d'Dethronisatioun vum Haus Habsburg-Loutrengen gestëmmt. Ungarn ass bis 1944 e Kinnekräich ouni Kinnek bliwwen.
Familljechef ass zanter 2007 de Karl Habsburg-Lothringen, Jong vum Otto von Habsburg.
Herrscherlëschten
{| width="100%" border=0
Spiritualismus
De Spiritualismus geet dovun aus, datt d'Realitéit op geeschteg Quellen zeréckzeféieren ass. E vertrëtt sou, datt dem Mënsch sengem Verstand, sengem Denken a senger Abildungskraaft eng héich Prioritéit zousteet.
E steet domat am Géigesaz zum Empirismus an dem Sensualismus.
Jean-Pierre Bausch
De Jean-Pierre Bausch, gebuer den 9. Mäerz 1891 zu Steesel a gestuerwen den 12. Februar 1935 zu Rëmeleng, war e lëtzebuergesche Mineur, Gewerkschaftler a Politiker.
Liewen
De Jean-Pierre Bausch gouf den 9. Mäerz 1891 zu Steesel als Jong vum Mathias Bausch an der Anna Dupont gebuer.
1912 huet hien zu Steesel d'Margaretha Hoffmann bestuet. Dat selwecht Joer ass d'Koppel op Rëmeleng geplënnert, wou spéider hir dräi Kanner op d'Welt koumen: de Mathias (*1912), de Joseph (*1913) an d'Josephine (*1916).
Den 12. Februar 1935 ass bei engem Depilage an der gieler Couche an der Minn Walert e Block Minett vum Daach op de Jean-Pierre Bausch erofgefall, deen op der Plaz dout war.
Gewerkschaftler
Spéitstens vun 1911 u war de Jean-Pierre Bausch Mineur an den Eisenäerzgrouwen am Kanton Esch-Uelzecht. Vun der Mëtt vun den 1920er Joren un huet hien an der Minne Walert zu Rëmeleng geschafft, wou hien och Sécherheetsdelegéierte gouf. Als Mineur war hie fréi gewerkschaftlech engagéiert an huet virun allem beim grousse Streik vun 1921 a bei engem Streik an de Minne vun der Société métallurgique des Terres Rouges zu Esch-Uelzecht 1924 matgemaach.
Buergermeeschter
1924 gouf de Jean-Pierre Bausch fir d'Aarbechterpartei an de Gemengerot vun der Stad Rëmeleng gewielt.
1925 gouf hie Buergermeeschter un der Spëtz vun enger Koalitioun tëscht senger Aarbechterpartei an der liberaler "Freie Ständevereinigung". Als Buergermeeschter huet hien duerch ëmfangräich Kanalisatiounsaarbechten dofir gesuergt, datt d'Infrastrukture vu Rëmeleng un déi ëmmer méi grouss Awunnerzuel ugepasst goufen. Wärend der Weltwirtschaftskris huet hien Noutstandsaarbechten organiséiere gelooss fir déi Aarbechter ze beschäftegen, déi vun hire Betriber virun d'Dier gesat gi waren. Dobäi ass ënner anerem de Rëmelenger Stadpark entstanen.
1932 huet de Jean-Pierre Bausch aus perséinleche Grënn als Buergermeeschter demissionéiert.
Deputéierten
1928 gouf de Jean-Pierre Bausch op der Lëscht vun der Aarbechterpartei an d'Chamber gewielt, wou hie bei de Wale vun 1934 och nach eng Kéier erëmgewielt gouf. An der Chamber ass hie virun allem zu Froen, déi d'Stad Rëmeleng oder d'Lous vun de Mineure betreffen, intervenéiert. Virun allem bei senge Rieden iwwer d'Mineure fält hien duerch en emotionalen an net ëmmer ganz diplomatesche Stil op. De Karikaturist Pierre Blanc nennt de Bausch e "Grubenspezialist mit geradem Kinn und Sinn und krummer Logik" (De Gukuk, 11. Februar 1933).
De Jean Fohrmann ass dunn a senger Plaz an d'Chamber "nogerëtscht".
Éierungen
Duerch säin Doud gëtt de Jean-Pierre Bausch zu engem Symbol fir de Kampf vun de Mineuren ëm besser Aarbechtsbedingungen. Haut erënnere Stroossennimm zu Rëmeleng, Esch an Diddeleng un hien. 1957 gouf zu Rëmeleng e Monument fir hien ageweit, e Wierk vum Albert Hames. An ausserdeem gëtt et eng Krawattennol déi un d'Aarbechter aus der Gewerkschaft verdeelt gouf.
684
Um Spaweck
680'erne
683
Um Spaweck
680'erne
Lëscht vun de Gemengen am Departement Isère
Lëscht vun de 533 Gemengen am Departement Isère a mat den Interkommunalitéiten. (CAG) Communauté d'agglomération Grenoble Alpes Métropole. (CAPI) Communauté d'agglomération Porte de l'Isère. (CAVI) Communauté d'agglomération du Pays Viennois (CAVO) Communauté d'agglomération Pays Voironnais. (CCCG) Communauté de communes Chartreuse Guiers. (CCCT) Communauté de communes La Chaîne des Tisserands. (CCMV) Communauté de communes du massif du Vercors. (CCPPR) Communauté de communes du plateau des petites roches. (CCSG) Communauté de communes du Sud Grenoblois. (CIAGE) Communauté d'intervention et d'aménagement du Grésivaudan et de son environnement. (COSI) Communauté de communes du Moyen Grésivaudan. (SANI) Syndicat d'agglomération nouvelle de l'Isle-d'Abeau.
Zortéieralgorithmus
E Zortéieralgorithmus ass en Algorithmus, deen eng Lëscht vun Elementer (Objeten) an eng gewësse Reiefolleg bréngt. Dofir muss um Ensembel vun den Objeten eng total Uerdnung, sief et eng numeresch oder lexikographesch, definéiert sinn.
Zortéieralgorithmen, déi fir d'Zortéierung mat zousätzlechem konstanten, also vun der Datequantitéit onofhängege Späicherbedarf auskommen, nennt een in-place. Weider ënnerscheet een tëscht stabillen an net-stabillen Zortéieralgorithmen. Bei stabillen Zortéieralgorithme bleift d'Reiefolleg vun den Datesätz, deenen hiren Zortéierschlëssel d'selwecht ass, erhalen, wärend net-stabiller dat net garantéieren.
Allgemengt Zortéieren
Beim allgemengen Zortéiere ginn, am Géigesaz zum speziellen Zortéieren, fir d'Léisung vum Zortéierproblem Vergläichsoperatiounen tëscht de Schlësselen ausgefouert.
Beispiller
D'Lafzäit ass an der Landau-Notatioun duergestallt a bezitt sech op de schlëmmste Fall.
Speziellt Zortéieren
Dat speziellt Zortéiere baséiert op speziellen Eegenschafte vun den Objete fir d'Zortéierung duerchzeféieren.
Eugène Léger
Den Eugène Léger, gebuer de 4. Abrëll 1919 zu Déifferdeng a gestuerwen den 18. Dezember 1944 zu Linz (am Rhein?), war e lëtzebuergesche Resistenzler.
685
Gestuerwen
680'erne
Vincenzo Cerulli
De Vincenzo Cerulli ass gebuer den 20. Abrëll 1859 zu Terano a gestuerwen den 30. Mee 1927 zu Merate. Hie war en italieeneschen Astronom.
Den Cerulli hat zu Teramo e Privatobservatoire, wou hien am Joer 1910 den Asteroid (704) Interamnia entdeckt huet. Den Duerchmiesser vun dësem Asteroid ass 317 km, an domat ee vun deene gréissten an der Asteroidenceinture.
Den Cerulli huet och de Planéit Mars observéiert, a koum zum Schluss, datt déi vu villen Astronomen observéiert Marskanäl net real sinn, mä op eng optesch Täuschung zeréckzeféiere wieren. Dëst sollt sech spéider dann och als richteg erausstellen.
Zesumme mat der Elia Millosevich huet hien e Stärekatalog opgestallt.
Zu dem Cerulli sengen Éiere gouf um Mars e Krater no him benannt.
Arkansas
Arkansas ass e Bundesstaat am Süde vun den USA.
Geschicht
Den Territory of Arkansas ass 1836 an d'Unioun vun den USA opgeholl ginn.
Geographie
Arkansas läit am Südoste vun den USA a grenzt u Louisiana am Süden, Texas am Südwesten, Oklahoma am Westen, Missouri am Norden, an Tennessee a Mississippi am Osten. De Mississippi River markéiert de gréisten Deel vun der ëstlecher Grenz.
Gréisst Stied
Den 1. Juli 2004 waren déi gréisst Stied den Awunnerzuelen no:
Parverband Beetebuerg-Huncheréng
De Parverband Beetebuerg war bis 2013 e Parverband an der Pastoralregioun Süden an huet aus follgenden 2 Pare mat hire Filialkierche bestanen. E gouf an den neie Parverband Beetebuerg, Fréiseng, Hunchereng, Hesper, Réiserbann‎ integréiert.
Dës 2 Paren a Filialkierche leien all um Gebitt vun der Gemeng Beetebuerg.
Arrondissementer am Departement Aude
D'Departement Aude huet 3 Arrondissementer mat den Haaptuertschafte Carcassonne, Limoux an Narbonne
D'Arrondissementer sinn:
Lëscht vun de Gemengen am Departement Hautes-Alpes
Lëscht vun den 177 Gemengen am Departement Hautes-Alpes.
The Lord of the Rings: The Return of the King (Film)
The Lord of the Rings: The Return of the King ass den drëtte vun dräi epesche Fantasyfilmer vum Filmregisseur Peter Jackson aus dem Joer 2003.
Parverband Déifferdeng
De Parverband Déifferdeng gouf de 6. Mee 2017 duerch en Dekret vum Bistum ofgeschaaft.
Dës 5 Pare leien all um Gebitt vun der Stad Déifferdeng.
Wissbam
De Wissbam ass eng hëlze Staang, déi de laange Wee iwwer dat lassent Hee um Heewon geluecht gouf fir dat no ënnen ze pressen. De Wissbam deen ongeféier 20 cm Duerchmiesser hat war der Längt vum Won ugepasst, a war normalerweis aus Eschenholz. Op all Enn war e Krack an d'Holz gehaen. De Bam gouf mat deem enge Krack, um Kapp vum Won ënner enger vun de queesche Late vum Heegeck eragestach. Um hënneschten Enn gouf eng Ketten drëmgeschlëppt an déi gouf da gespaant. Fir d'Ketten ze spane gouf een Däiwel benotzt, deen no ënnen um Laangkoff vum Won festgemaach gouf.